**Annalena Charlotte Alma Baerbock** (s. 15. joulukuuta 1980) on saksalainen poliitikko ja maansa ulkoministeri vuodesta 2021 lähtien. Baerbock toimi Liittouma 90/Vihreät puolueen johtajana vuosina 2018–2022 Robert Habeckin rinnalla. Vuoden 2013 liittopäivävaaleista lähtien hän on ollut Brandenburgin osavaltiosta valittuna kansanedustajana Saksan liittopäivillä.

Tausta
------

Baerbockin vanhempien ammatit olivat insinööri ja sosiaalipedagogi. Perhe asui maaseudulla Annalenan kahden siskon ja kahden serkun kanssa. Nuorena hän oli aktiivinen urheilija, joka on voittanut trampoliinivoimistelun Saksan mestaruuden pronssia. Baerbock oli 16-vuotiaana vaihto-oppilaana Yhdysvalloissa..

Baerbock opiskeli oikeustiedettä ja valtio-oppia Hampurin yliopistossa vuosina 2000–2004. Maisteriksi hän valmistui London School of Economics:sta 2005 pääaineenaan kansainvälinen oikeus. Baerbock on aloittanut väitöskirjan teon kansainvälisestä oikeudesta Freie Universität Berlinssä, mutta opinnot ovat toistaiseksi jäissä..

Vuosina 2000–2003 Baerbock työskenteli freelancer-toimittajana. Hän oli vihreiden europarlamenttiedustajan Elisabeth Schroedterin avustajana vuosina 2005–2008.

Poliittinen ura
---------------

Baerbock sai ensikosketuksensa politiikkaan jo nuorena, kun hänen vanhempansa veivät hänet ydinvoimaa vastustavaan mielenosoitukseen. Vihreisiin hän liittyi vuonna 2005..

Ensimmäistä kertaa Baerbock oli liittopäivävaalien ehdokkaana vuonna 2009 mutta ei tullut valituksi. Hän nousi liittopäivien edustajaksi vuonna 2013. Vuoteen 2017 asti hän toimi puolueen ilmastopoliittisen toimikunnan puheenjohtajana..

Vuosina 2009–2013 Baerbock toimi Brandenburgin vihreiden puheenjohtajana.. Koko Saksan vihreiden puheenjohtajaksi Baerbock nousi 27. tammikuussa 2018 yhdessä Robert Habeckin kanssa.

Baerbock oli vihreiden ehdokas Saksan liittokansleriksi vuoden 2021 liittopäivävaaleissa.

Näkemyksiä
----------

Baerbock on poikennut Saksan vihreiden perinteisestä linjasta asemoitumalla puolustuspoliittisissa kysymyksissä lähemmäksi poliittista keskustaa ja kuvailemalla Natoa korvaamattomaksi osaksi Euroopan puolustusta. Hän suhtautui kriittisesti Nord Stream 2 -kaasuputkeen. Lisäksi hän pyrkii siihen, että Saksa lopettaisi hiilen energiakäytön vuoteen 2030 mennessä..

Baerbock sanoi elokuussa 2020, että Saksan ja EU:n tulisi painostaa Kiinaa yhä enemmän maan huonosta ihmisoikeustilanteesta. Yhteistyön Kiinan kanssa pitäisi olla ehdollista ja maan rikkoessa ihmisoikeuksia tulisi mahdolliset kauppaneuvottelut jäädyttää..

Saksan autobahn-teille Baerbock on ehdottanut 130 km/t -nopeusrajoituksia.

Yksityiselämä
-------------

Baerbock on naimisissa PR-managerina toimivan Daniel Holefleischin kanssa. Parilla on kaksi lasta. Perhe asuu Potsdamissa.

Lähteet
-------

1. 1 2  Curriculum Vitae (pdf)  2021. annalena-baerbock.de.  Arkistoitu 5.5.2021. Viitattu 19.4.2021. (englanniksi)
2. ↑  Olaf Scholz Saksan liittokansleriksi Merkelin tilalle – turvallisuus naisten käsiin, Suomi mainittu ja kaksi muuta poimintaa uudesta hallituksesta *Yle Uutiset*.  8.12.2021. Viitattu 8.12.2021.
3. 1 2 3  German Greens’ Annalena Baerbock: 5 things to know *Politico*.  19.4.2021. Viitattu 19.4.2021. (englanniksi)
4. 1 2  Could Green Party leader Annalena Baerbock become Germany's next Angela Merkel? *DW.COM*. Viitattu 19.4.2021. (englanniksi)
5. 1 2 3  Who is Annalena Baerbock, the ex-trampolinist aiming high in German politics? *www.thelocal.de*. Viitattu 19.4.2021. (englanniksi)
6. ↑  Germany's Green party elects new leaders *DW.COM*. Viitattu 19.4.2021. (englanniksi)
7. ↑  Saksan vihreät valitsivat kansleriehdokkaakseen 40-vuotiaan Annalena Baerbockin *Yle Uutiset*. Viitattu 19.4.2021.
8. ↑  Annalena Baerbock: Woman who could be Germany's next chancellor *BBC News*.  19.4.2021. Viitattu 19.4.2021. (englanniksi)
9. ↑  German lawmakers urge tough talk with top Chinese diplomat *dpa International*. Viitattu 20.4.2021. (englanniksi)
10. ↑  Germany’s Greens name Annalena Baerbock as chancellor candidate *the Guardian*.  19.4.2021. Viitattu 20.4.2021. (englanniksi)
11. ↑  „Dieses Land braucht einen Neuanfang": So tickt Grünen-Kanzlerkandidatin Annalena Baerbock, die im Herbst Angela Merkel beerben will *Business Insider*.  19.4.2021. Viitattu 19.4.2021. (saksaksi)
12. ↑  Für ihre Töchter *tagesspiegel.de*. Viitattu 19.4.2021. (saksaksi)

Aiheesta muualla
----------------

* Annalena Baerbock

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Muut | 
* IdRef

 |

 |